Det skal slås fast, at myndighederne ikke kan brase ind i private hjem uden at have rettens tilladelse, og så skal hasteloven gælde i kortere tid, end forslået.

Sådan lyder det fra IA-formanden, Mùte B. Egede.

Naalakkersuisut forsøger at få stemt en hastelov igennem med en række vidtgående ændringer.

Loven vil give myndighederne flere beføjelser til at inddæmme smitsomme sygdomme som blandt andet coronavirus.

I sin nuværende form åbner lovforslaget for, at politiet kan gå ind i private hjem, hvis der eksempelvis er mistanke om, at nogen er smittet med sygdom.

LÆS OGSÅ Hastelov vil give politiet lov til at gå ind i dit hjem uden kendelse

Men den del skal ifølge Mùte B. Egede ændres, før IA kan stemme for.

- Vi vil gøre det klart, at hjemmets ukrænkelighed er en rettighed i Grundloven, og vi vil sikre, at vi arbejder ud fra den.

- Vi kan også se at det ikke Naalakkesuisuts hensigt at tilsidesætte Grundloven. Derfor er vi sikre på, at vi kan komme overens i den sag, siger han.

IA: Loven skal gælde i kortere tid

I lovforslaget fremgår det, at hasteloven kun skal gælde i en begrænset periode.

Men den foreslåede periode er for lang, vurderer IA-formanden.

- I Naalakkersuisuts lovforslag står der, at den skal gælde frem til den 31. december 2021, og vi kan allerede nu sige, at vi vil efterlyse, at loven får en kortere gyldighed.

LÆS OGSÅ Olsvig om politikernes hastelov: Tænk jer godt om

Inuit Ataqatigiit vil dermed arbejde for en mere fleksibel løsning for datoen.

- Da den kommende lov ikke skal have gyldighed i evig tid, og da den er begrundet i den svære tid med stramninger, vil vi deltage i debatten med fokus på folkesundheden.

Men formanden påpeger, at der brug for at stramme lovgivningen.

- Det er nødvendigt at stramme loven, da der er nogen, som ikke vil følge retningslinjerne, og vi skal fra IA deltage i forhandlingerne, siger formanden for Inuit Ataqatigiit Múte B. Egede.

Inatsisartut skal behandle Naalakkersuisuts lovforsag på onsdag.